മാഹി തിരുനാളിന് ഇന്ന് കൊടിയിറങ്ങും ആഘോഷമായ തിരുനാള് ദിവ്യബലി രാവിലെ പത്തിന് മയ്യഴി: മാഹി സെയ്ന്റ് തെരേസ തീര്ത്ഥാടനകേന്ദ്രത്തിലെ വിശുദ്ധ അമ്മ ത്രേസ്യാ പുണ്യവതിയുടെ തിരുനാളിന് ഇന്ന് കൊടിയിറങ്ങും. തിരുനാളിന്റെ 17ാം ദിനമായ വ്യാഴാഴ്ച രാവിലെ ആഘോഷമായ ദിവ്യബലി നടന്നു. ഇടവക വികാരി ഫാ. വിന്സെന്റ് പുളിക്കല് മുഖ്യകര്മികനായിരുന്നു. വൈകുന്നേരം ഫാ. അനില് ജോസഫിന്റെ മുഖ്യകാര്മികത്വത്തില് ആഘോഷമായ തിരുനാള് ദിവ്യബലിയര്പ്പിച്ചു. തുടര്ന്ന് നൊവേനയുമുണ്ടായി. തിരുനാളിന്റെ സമാപനദിനമായ വെള്ളിയാഴ്ച രാവിലെ ഏഴിന് ദിവ്യബലിയുണ്ടാകും. 10ന് ഇടവക വികാരി ഫാ. വിന്സെന്റ് പുളിക്കലിന്റെ മുഖ്യകാര്മികത്വത്തില് ആഘോഷമായ തിരുനാള് ദിവ്യബലിയും നടക്കും. പൊതുവണക്കത്തിനായി ദൈവാലയത്തിന്റെ വലതുഭാഗത്ത് പ്രതിഷ്ഠിച്ച വിശുദ്ധ അമ്മ ത്രേസ്യയുടെ തിരുസ്വരൂപം ഉച്ചയോടെ രഹസ്യ അറയിലേക്ക് മാറ്റുന്നതോടെ തിരുനാള് സമാപിക്കും. തുടര്ന്ന് ഇടവക വികാരി കൊടിയിറക്കും. Stories you may Like